Ervare Impey trap jonges pap vir padtitel - Sport - Republikein
Saturday, August 10th, 17:32:43
Marnus Kok - Daryl Impey het die bykans onmoontlike vermag deur sy titel in die padren van die Suid-Afrikaanse padfietskampioenskap gister in Pretoria suksesvol te verdedig.
Die 34-jarige Impey het die roete oor 162 km in 3 uur, 54 minute 30 sekondes voltooi. Ryan Gibbons was tweede, 25 sekondes ná Impey, gevolg deur Stefan de Bod in 3:55:01.
Maar soos wat Pretorianers jou sal vertel, is Tom Jenkins-rylaan nie 'n man se speelmaat nie. En die laaste twee rondtes het ryers dié strawwe bult laat klim.
Julius het vroeg in die eerste rondte teen Tom Jenkins in die stof gebyt, met Dlamini wat steeds 'n stewige voorsprong gehad het. Maar toe, die tweede keer wat die ryers die pas op is, gaan staan Impey regop op sy pedale en haal Dlamini in.
Wat Impey, wat vir die Australiese span Mitchelton–Scott ry, se vertoning soveel meer merkwaardig maak, is dat hy geen spanmaats in die ren gehad het nie. Maar dié boorling van Johannesburg sê hy is ervare in sulke situasies.
• Ashleigh Moolman-Pasio het gister die eerste keer sedert 2015 die padwedren by die SA padfietskampioenskap gewen en in die proses gewys dat ervaring nie te versmaai is nie.
Die 33-jarige Moolman-Pasio het die roete oor 136 km in Pretoria in 4 uur, 1 minuut en 40 sekondes gewen. – Netwerk24